Síðustu vikur hafa gengið framar vonum , þrátt fyrir einhver veikindi hjá börnunum . Börnin eru öll ,, útskrifuð " úr aðlögun að mínu mati og standa sig ótrúlega vel allan daginn , hafa gaman af starfinu og eru glöð . Í hópastarfi höfum við verið í könnunarleik og að æfa okkur að kubba . Í listakrók teiknuðum við og límdum gula önd og prófuðum að stimpla með gulum . Við bjuggum einnig til listaverka-möppu og skreyttum hana . Í lesmáli í þessari viku lásum við bækurnar um Litla barnið ( morgunverkin og leiktími ) og orðin sem við erum að æfa eru ,, týndur " og ,, nebbi " . Í gær fórum við í fyrstu gönguferðina okkar . Allir fóru í vesti og leiddust eða sátu í kerru . Við fórum fyrir neðan leikskólann og völdum okkur tré sem við ætlum að fylgjast með í vetur í gegnum árstíðirnar . Við tókum mynd með trénu í haustbúning og sungum fyrir það nokkur lög . Við fengum svo rauð ber í láni hjá trénu sem við tókum með okkur heim . Síðan löbbuðum við lengra , niður að leikvellinum . Fórum yfir hæðir , hóla , gras og möl og æfðum okkur að ganga á mismunandi undirlagi . Við skoðuðum öll laufblöðin í kringum okkur , og hvernig þau eru á litin . Allir stóðu sig svo vel í þessari ferð og höfðu virkilega gaman af . Vonandi sáu allir myndir á karellen . í vikunni fengum við líka nýjan lítinn kastala í litla garðinn okkar , höfum nýtt hann mikið og farið út eftir hádegi . Veðrið hefur verið dásamlegt og okkur í hag . Við tíndum laufblöð af trjánum fyrir utan sem við notum í haustverkefni . Í dag var dótadagur og margir komu með leikfang í leikskólann . Við höfðum frjálsa leikstund í stóra herberginu í morgun og hlustuðum á Skoppu og skrítlu , það var rosalega gaman . Síðan fórum við í söngsal sem hafði þemað ,, leikföng " . Við tróðum upp með laginu ,, við klöppum öll í einu " og mörg þeirra gerðu hreyfingar með ???? SVO dugleg að fara upp á svið fyrir framan alla . Í næstu viku tekur við nýr mánuður og þar af leiðandi nýtt form og nýr litur , rauður ferhyrningur . Í október munum við vinna með þemu eins og haustið , bangsadaginn , halloween og æfa okkur að dansa og fara í leiki í hópastarfi . Við fáum einnig þrjá nýja meðlimi í hópinn í næstu viku , en þau hefja aðlögun á mánudag . Ég minni á foreldrasamtöl sem eru í boði í næstu viku fyrir þá sem vilja , skráning er á töflunni í forstofunni . Minni einnig á myndir af fjölskyldunni sem ég vil gjarnan fá sendar ef þið hafi tök á . Þrjú börn eru komin með myndir upp á vegg og þær eru mikið skoðaðar yfir daginn .